open-index/open-wikipedia-markdown huggingface dataset:
Eleccion na Aruba

Aruba ta un democracia representativo cu un sistema parlamentario ancra den su constitucion. Den Aruba su historia parlamentario despues di su "Status Aparte" a tuma luga diesun eleccion te cu awor. E siguiente eleccion parlamentario lo tuma luga na 2029.

Na aña 1948 e derecho di voto general a wordo introduci na Aruba como isla constituyente di Antias Hulandes. Prome cu esey e derecho di voto activo tabata limita na hende homber y esaki tabata condiciona. 

## Eleccion desde 1986
Aruba ta eligi un legislatura riba nivel nacional. E parlamento, tambe conoci como Staten, tin 21 miembro, eligi pa un termino di cuater aña pa representacion proporcional di lista habrí di partido politico.   

E reglanan di eleccion ta fiha den e Ordenansa Electoral Decreto Electoral y e Ordenansa partidonan politico.
Fiha den constitucion di Aruba ta e principionan fundamental di e sistema electoral, entre otro representacion representativo, un voto pa cada votador, votacion secreto y liber. Aruba no conoce participacion of votacion obligatorio; tampoco tin derecho di voto pa Arubiano biba pafor di e isla.

Asientonan ta wordo reparti entre partidonan cu a haña por lo menos un cuota completo (1/21, of aproximadamente 4.76% di e voto) usando e sistema di Hagenbach-Bischoff (un variante di e método di D’Hondt).

Segun articulo 40 di Ordenansa Electoral dunado di trabou mester percura pa su trahadonan cu tin derecho di voto riba e dia di eleccion haya por lo menos 4 ora di trabou consecutivo liber den e periodo cu e local di votamento ta habri, pues entre 8 or di mainta y 7 or di anochi. Sinembargo e trahado cu ya caba tin 4 ora consecutivo liber riba un otro base (p.e. parttimer) no por haci apelacion serca su dunado di trabou pa 4 ora di trabou liber.

## Lista di eleccion
E electorado Arubano a participa na varios eleccion pa diferente organo representativo.

## Resultado electoral
### Parlamento di Aruba

## Partido Politico

## Mira tambe
* Lista di prome ministro di Aruba
* Lista di presidente di Parlamento di Aruba
* Conseho Electoral di Aruba
Biologia molekular

**Biologia molekular** ta e estudio di struktura i funshon di makromolèkülnan biológiko. Loke e ta studia ta e struktura, biosintesis i funshon di DNA i RNA na nivel molekular, tambe ta investigá kon nan ta interkambiá ku otro i ku proteina. E disiplina di biologia molekular ta konserní mas i mas ku otro disiplinanan denter di biologia i kímika, en partikular genétika (molekular) i biokímika. 

E término pa e rama aki a wòrdu usá for di añanan 1930, pero no a wòrdu formá signifikantemente te na 1952 dor di e físiko i biólogo molekular ingles William Astbury.

## Historia
Desde 1985, e *polymerase chain reaction* (PCR; polimerasa-reakshon di kadena) a wòrdu usá ampliamente. E téknika aki ta permití un sekuensia di DNA spesífiko pa wòrdu kopiá miónes di biaha, loke ta permití pa DNA wòrdu analisá mas presis, por ehèmpel usando *Agarose gel electrophoresis*. Na 1995, e promé kódigo genétiko (*genome*) di *Haemophilus influenzae* a wòrdu sekuensiá kompletamente. Na 2001, e kódigo genétiko humano a wòrdu mapa.

Despues a bira posibel pa asosiá e struktura di DNA molekular di un *[[gen]]* (unidat di material hereditario) na su RNA , proteina i su funshon den e kurpa. Esaki a kondusí na e desaroyo di *genómika*, un rama ku ta enfoká riba e struktura i interakshonnan di genome.

## Aplikashon
Áreanan importante di investigashon den biologia molekular ta ekspreshon i regulashon genetiko na diferente nivel (*epigenétika*, transkripshon, tradukshon) i e funshon di proteina den e sèl. En partikular, e interakshonnan entre DNA i proteina ta sentral pa haña un mihó komprondementu di prosesonan selular.

E datonan akumulá ta utilisá den vários aplikashon. Por ehèmpel, nan ta yuda pa komprondé malesanan i e desaroyo di remedinan mas mihó. Sekuensiamentu di DNA i RNA tambe ta duna bista balioso riba e evolushon di organismonan. Datonan genétiko hopi biaha ta konfirmá òf refutá stamboom evolushonario eksistente konstruí for di morfologia i fosil.

Ingenieria genétiko ta hasi posibel pa modifiká e material hereditario di organismonan. Esaki ta wòrdu usá, entre otro, pa modifiká genetikamente bakteria i bestia pa nan por produsí hormonanan humano i otro supstansianan pa aplikashonnan médiko (bioteknologia). Terapia di gen tin komo meta pa drecha trastornonan hereditario dor di introdusí gennan saludabel den e struktura di DNA pa remplasá partinan defekto. Den agrikultura, ingenieria genétiko ta wòrdu usá pa hasi matanan mas resistente kontra malesa i plaga, den e manera ku nan por produsí nan mesun supstansianan protektivo.

## Téknika
Métodonan biológiko molekular ta wòrdu apliká no solamente den investigashon biológiko i médiko, pero tambe den otro terenonan manera siensia forensiko. Biologia molekular ta kombiná téknikanan di biokímika, mikrobiologia, genétika i teknologia di gen pa haña un komprondementu mas amplio di prosesonan biológiko.

E skala di téknikanan ta varia di in-vitro-análisis pa investigashon in-vivo, inkluyendo PCR, *klonashon*, *mutagénesis*, ekspreshon di proteina rekombiná, sistema di dòbel híbrido, i kultura selular.
Sindikato

Un **sindikato**, **federashon sindikal** of **asosiashon di trahadónan** ta un organisashon ku ta representa e interesnan individual i kolektivo di trahadónan ku ta miembro. E promé sindikatonan a nase den e era di e Revolushon Industrial; formando e base pa sosialismo. 

## Derecho di e trahadó
Trahadónan por organisa nan mes pa ku nan derecho pa organisá i sali pa nan derecho i kondishonnan di trabou. E derecho aki ta internashonalmente rekonosé dor di ILO den Konvenshon number 87, igual ku artíkulo 11 di e tratado “Protekshon di Derechonan Humano i Libertatnan Fundamental”, mihó  konosí komo “Tratado di Roma”. E derecho aki ta ankrá tambe den artíkulo 5 di e “Tratado Sosial Oropeo”. Tantu Aruba, Kòrsou i Sint Maarten (antes Antias Hulandes) komo Hulanda a ratifiká e *Konvenshon di [[Organisashon Internashonal di Labor|ILO]]* komo tambe e *[[Tratado di Roma]]* rekonosiendo asina e derecho di organisashon di e trahadó.

Na momentu ku gobièrnu aprobá e statuto di e sindikato, e personalidat hurídiko ta drenta na vigor konforme artíkulo 1667 (bieu) di e Kódigo Sivil antiano y e Kodigo Sivil di Aruba. E sindikato na e momentu ei por negoshá i firma un kontrato kolektivo di trabou pa su miembronan. 

## Sindikato den parti karibense di [[Reino Hulandes]]

Algun sindikato:
* Algemene Bond van Overheids- & Overige Personeel (ABVO, Boneiru, Kòrsou, Sint Maarten)
* Federashon di Trahadónan di Kòrsou (CFW, Kòrsou)
* Independent Oil Workers Union of Aruba (IOWUA, Aruba)
* Petroleum Werkers Federatie van Curaçao (PWFC, Kòrsou)
* Sindikato di Empleadonan Publiko i Priva di Aruba (SEPPA, Aruba)
* Sindikato di Maestro di Aruba (SIMAR, Aruba)
* Sindikato di Trahadó di Duana i Fiskalia (STRAF, Boneiru)
* Sindikato di Trahadó den Edukashon na Kòrsou (SITEK, Kòrsou)

Algun federashon sindikal:
* Federashon Sindikal di Trahadónan di Boneiru (AFBW, Boneiru)
* Federashon di Trahadónan di Aruba (FTA, Aruba)
* Sentral General di Trahadonan di Kòrsou (SSK, Kòrsou)
* Sentral di Sindikatonan di Kòrsou (SSK, Kòrsou)
* Sentral Solidaridat Sindikal (SSS, Kòrsou)

## Wak tambe
* Dia di Labor
Świętochłowice

**Świętochłowice** ta un siudat den sùit di Polonia, situá entre Katowice i Chorzów, na e riu Rawa. E tin 51.722 habitante (2014).
Trinidad i Tobago

**Trinidad i Tobago**, ofisialmente **Republic of Trinidad and Tobago**, ta un pais insular den Oséano Atlántiko situá nòrtost di Venezuela i serka di e isla di Grenada. E ta konstituí di dos isla prinsipal, e isla Trinidad i e isla Tobago, ku un superfisie total di 5.128 km². Su kapital ta Port of Spain, situá na banda nòrt di Trinidad.

## Historia
Antes di e yegada di kolonisadó oropeo, e islanan tabata habitá pa pueblo Arawak i Kalinago (Karib). Na 1498, Cristóbal Colón a yega na Trinidad durante su di kuater biahe di eksplorashon i a tuma poseshon di e islanan na nòmber di e reinan katóliko di Spaña. Pa mas ku tresshen siglo, e dominio spaño tabata prinsipalmente nominal, pues e islanan tabata mira poko desaroyo i tabata konstantemente eksponí na atakenan di pirata i potensianan kolonial ingles, hulandes i franses.

Na 1797, e Imperio britániko a tuma kontrol di Trinidad formalmente, i Tobago a bira ingles definitivamente na 1814. Den 1888, e dos isla a wòrdu uni den un solo kolonia ku nòmber Trinidad i Tobago.

Durante e siglonan siguiente, e ekonomia a dependé hopi di plantashon di suku, kakao i kòfi, sostení pa trabou forsá di katibunan traí for di Afrika. Despues di abolishon di sklabitut na 1834, e kolonia a importá trabahadónan kontratá di India, China i Madeira, ku a kontribuí hopi na e diversidat étniko i kultural di e pais.

Trinidad i Tobago a bira independiente for di Gran Bretania dia 31 di ougùstùs 1962, i posteriormente un repúblika na 1976, ku un presidente komo hefe di estado.

## Ekonomia
Trinidad i Tobago ta un di e paisnan mas próspero den region Karibe. E tin un ekonomia industrialisá basá prinsipalmente riba hidrokarburo, inkluyendo petroli crudo, gas natural i produktonan derivá. E pais ta un di e prinsipal eksportadónan di gas natural líkido (LNG) na mundu.

Tobago, ku ta mas chikí i menos industrialisá, ta dependé mas di turismo i e sektor di servisio.

## Kultura
Trinidad i Tobago ta konosí pa su kultura vibrante, su Karnaval (uno di e mas grandi i kolorido na mundu), su músika calypso, soca i steelpan — un instrumento musikal inventá riba isla di Trinidad.

E pais tin un diversidat di fe ku ta reflehá su historia multiétniko: kristianismo, hinduismo i islam ta e tres religion prinsipal.
Międzyrzec Podlaski

**Międzyrzec Podlaski** ta un lugá den sùitost di Polonia, situá entre Biała Podlaska i Lublin, na e riu Krzna. E ta kapital di munisipio di mesun nomber denter di Voivodat di Lublin. E tin un poblashon di 17.300 habitante (2005).
La Salle College

**La Salle College** ta un scol secundario catolico cu ta estableci na Oranjestad, Aruba. E ta ofrece enseñansa avansa na nivel MAVO (edad alrededor di 12 pa 17 aña) y ta cay bou di Stichting Katholiek Onderwijs Aruba (SKOA). E scol ta orienta riba  formacion integral di su studiante, caminda hobennan di diferente ambiente social, economico, etnico y cultural ta uni bou guia di docentenan responsabel y capacita, den un ambiente amabel, cu orden y disciplina. Obhetivo principal ta forma hoben pa por contribui na comunidad cu conocemento, respet y responsabilidad.

Na 2025, e examen klas tabata consisti di 93 alumno, di cua 72 a gradua den e prome tanda, dunando un resultado di 77% (2024: 72%). E resultado ta reflehá un regreso na normanan riguroso despues di e añanan afecta pa e pandemia di COVID-19.

## Historia
La Salle College a wordo nombra ofisialmente como tal for di 1 di september 1962, mientras su origen ta bai bek te alrededor di 1915 cu e fundacion di St. Dominicus School, dirigi pa Frère Constantius, y inicialmente sirbiendo 115 studiante cu frèrenan Hulandes (Fraters) como docente. Educadornan Arubiano manera Conrado Coronel y Jean de Cuba tabata entre e prome maestronan local.

Pa 1939, St. Dominicus School a evoluciona den St. Dominicus College MULO y La Salle School (enseñansa basico). Na 1949, el a reorganisa, e klasnan mas abou a bira St. Dominicus onderbouw, mientras cu klasnan mas halto a bira La Salle College. E structura aki a facilita crecemento, y pa 1962 e scol tabatin mas ku 1.000 studiante, adoptando oficialmente e nomber La Salle College MAVO.

La Salle ta honra Saint Jean-Baptiste de La Salle (1651–1719), fundador di e Congregracion *Broeders van Christelijke Scholen*, kende a revoluciona enseñansa door di duna les den e idioma papia diariamente en bes di Latin. El a wordo canonisá na 1900 y declara patrono di maestronan na 1950.

## Curiculo
Un dia di les ta core tipicamente di 7:55 pa 15:15 ora, structura den periodonan di 45 minuut cu pauze programa. E curiculo ta ensera e siguiente materianan:

* Matematica (*wiskunde*)
* Geografia (*aardrijkskunde*)
* Papiamento (*Papiaments*)
* Economia (*economie*)
* Historia (*geschiedenis*)
* Biologia (*biologie*)
* Spaño (*Spaans*)
* Kimica (*scheikunde*)
* Fisica (*natuurkunde*)
* Ingles (*Engels*)
* Naturalesa & Tecnologia (*natuur & techniek*)
* Cultura & Formacion artistico (*culturele & kunstzinnige vorming*)
* Educacion fisico (*lichamelijke opvoeding*)
* Conocimento di Bida Spiritual (*kennis over het geestelijk leven*)

E scol ta emplea mas o menos 33 maestro, sostene pa un team di cuido cu ta inclui un coordinador, maestro remedial, consehero, director suplente y coordinador-mentor.

## Alumno notabel
* Xiomara Maduro, hurista, politico
* Taryn Mansell, modelo, reina di beyesa
* Dangui Oduber, politico

## Mira tambe
* Enseñansa na Aruba
Chorzów

**Chorzów** [ˈxɔʐuf] (aleman: Königshütte [ˈkøːnɪçshʏtə]) ta un siudat den sùit di Polonia. E ta situá entre Katowice i Świętochłowice, na e riu Rawa. E tin 104.193 habitante (2021).
Himno di Boneiru

E **Himno di [[Boneiru]]** ta e himno nashonal di Boneiru, yamá *Tera di Solo y suave biento*, ku inisialmente tabata karga e nòmber 'himno boneriano'. E himno ta símbolo di pueblo boneriano, huntu ku su bandera i eskudo. E komposishon ta data di 1937 di e músiko J.B.A. (Tony) Palm i e letra ofisial na papiamentu ta skirbí pa Hubert (Lio) Booi (1919-2014). Entre 1964 i 2000 e himno tabata wòrdu uzá komo himno nashonal di Antias Hulandes.  

Desde 15 di dezèmber 1981 *Tera di Solo i suave Bientu* ta ofisialmente e himno di Boneiru despues ku tantu su teksto komo melodia a keda ankrá den lei, den e ordenansa insular fechá 11 di dezèmber 1981, no. 2. 
 
## Letra

Tera di solo i suave bientu
Patria orguyoso salí fo’i laman
Pueblo humilde sèmper kontentu
Di un kondukta tur parti gabá

Pues laga nos trata tur dia
Pa sèmper nos Boneiru ta mentá
Pa nos kanta den bon harmonia:
Dushi Boneiru nos tera stimá

Laga nos tur komo Boneriano
Uni nos kanto, i alsa nos voz
Nos ku ta yiu di un pueblo sano
Semper kontentu sperando den Dios

Ningun poder no por kita es afekto
Ku nos ta sinti pa e isla di nos
Maske chikitu ku su defekto
Nos ta stimele ariba tur kos

## Mira tambe
* Himno di Aruba
* Himno di Sint Maarten
* Himno sin título (Antias Hulandes)
Lista di kódigo pa yama

**Lista di kódigo pa yama**
## Numbernan speshal
*European Telephony Numbering Space - 388
*Number Internashonal gratis - 800
*SNAC Inmarsat telefon satélite - 870
*Iridium telefon satelite - 8816, 8817

## A
*                      +49
*Antias Hulandes          +599
::                     +599 9
::Boneiru                 +599 7
::Sint Maarten            +599 5
*                      +54
*                      +297
*Australia                 +61
## B
*Barbados                  +1246
*Bélgika                   +32
*                   +591
*                    +55

## C
*                    +1
*                    +86
*                    +57
## D
*Dinamarka              +45
## E
*                    +1
*                    +34
## F
*                   +33
## G
*Gran Britania             +44
*Grecia                    +30
*Guadeloupe                +590
*Guatemala                 +502
## H
*                     +31
## I
*                     +353
## J
*                     +1876
*                     +81
## K
*                     +254
*                     +599 9
## L
*Líbano                   +961
## M
*Marokko                  +212
*Mexico                   +52
## N
*Nicaragua                +505
## O
*Oman                      +968

## P
*Pakistan                 +92  
*                     +51
## Q
*Qatar                    +974
## R
*Rusia                    +7
* Republika Dominikana        +1809 +1829

## S
*                    +597

## T
*Trinidad i Tobago         +1868
## U
*Uruguay                   +598
## V
*                 +58
## W
## X
## Y
## Z
*Zambia                     +260
Punda

**Punda** ta e parti pariba di Willemstad, Kòrsou. Huntu ku Otrobanda Punda ta forma e barionan mas importante di Willemstad, e kapital di Kòrsou i ántes di Antia Hulandes. Den Punda algun di e edifisio di mas bieu di Willemstad ta situá. E parti di Punda yamá Handelskade ta e parti mas fotografiá di Kòrsou. For di 1886 Punda ta konektá ku Otrobanda via e brug di ponton, Koningin Emmabrug, i for di 1974 tambe via Koningin Julianabrug. For di 1997, Punda ta parti di e deklarashon di Willemstad komo Patrimonio di Humanidat. 

## Etimologia
Orígen di e nòmber *Punda* no ta sigur. Tin un idea ku e ta bini for di e palabra hulandes "de Punt", ku ta nòmber di e isleta kaminda a traha Fort Amsterdam. Pero e palabra Punda solamente ta kuminsá sali den publikashonnan na spañó na mitar di siglo 19. Pader Latour ta menshoná ku e etnólogo i lingwista suiso-merikano, Albert Gatschet, ta indiká, den un karta, ku Punda ta un palabra afrikano ku ta nifiká "plaats langs een rivier" of "ommuurde plaats waar het gouvernement gevestigd is". Latour no ta indiká den kua idioma òf grupo di idioma Gatschet a bisa e palabra ta originá. Un ehèmpel di un pueblo asina kantu di riu ta Ndjoko Punda na riu Kasai, na Kongo. Otro posibilidat ta ku e palabra ta bini di swahili. Den e idioma ei e palabra *punda* ta nifiká "buriku": kisas un referensia na Willemstad komo un lugá ku hendenan di pafó di siudat tabata yega ku buriku.

## Historia
Kòrsou tabata forma un komunidat polítiko huntu ku Aruba, Boneiru i parti di loke awendia ta estado Falcón na Venezuela. Na 1499 spañónan a kolonisá e isla.  Despues, hulandesnan a konkistá e isla i duna West Indische Compagnie komo propiedat pa goberná na aña 1634, bou di e lider Johannes van Walbeeck. E aña ei a kuminsá traha un fòrti yamá Fort Amsterdam parti pariba di Bahia di Santa Ana riba e península di 'de Punt'. Den e di dos mita di siglo 17 Punda tabata un siudat chikitu. Pa protehá e suidat akí a konstruí un muraya rònt di dje. Na kuminsamentu di siglo 18 kaba e área a yena i a kuminsá ku e bario nobo di Otrobanda. Na 1860 a desmantelá e muraya.
Otrobanda

**Otrobanda** ta un bario den e parti wèst di Willemstad, kapital di Kòrsou i antes e kapital di e awor no eksistente Antias Hulandes.

E área di Otrobanda ta supdividí den e siguiente bisindarionan: Kortijn, Monte Bello, Panama, Seru Otrobanda, Quinta, Hulanda di Seru Otrobanda i Rif di Otrobanda. 

## Atrakshonnan
* Riffort
* Parke Palu di Mangel
* Monumento Desenkadená
* Kurá Hulanda
* Museo Kurá Hulanda
* Plasa Brion
* Museo di Kòrsou (Curaçaosch Museum)
* Basílika Santa Ana
* Moské Kalifar Omar

## Arte mural
For di e di dos dekada di siglo 21 arte di kaya a kuminsa surgi na Willemstad. Tambe ta enkontra obranan di arte mural na Otrobanda. Durante e selebrashon anual di e *Kaya Kaya festival* artistanan renombrá komo residentenan di e bario ta añadi obranan nobo.


Muurschildering door Merly Trappenberg in Willemstad, Curaçao.jpg|Mural di Merly Trappenberg
Muurschildering door Jhomar Loaiza in Otrabanda.jpg|Mural di Jhomar Loaiza
Muurschildering Sunu door Francis Sling.jpg|Mural di Francis Sling
Muurschildering Life is a beautiful struggle door Sander Van Beusekom 4.jpg|Mural di Sander van Beusekom


## Otrobandista konosí
* Moises Frumencio da Costa Gomez
* Boy Dap
* Lucila Engels-Boskaljon
* Ben Leito
* Rina Penso
* Luigi Pinedo
* Nilda Pinto
* René Römer
* Guillermo Rosario

## Lesa tambe
* Bahia di Santa Ana
* Haf di Kòrsou
* Koningin Emmabrug

## Lenk eksterno
Kucho di Otrobanda
Frankenberg (Eder)

**Frankenberg** ta un siudat den sentro di Alemania, na e riu Eder. E ta situá 120 km panort di Frankfurt. E tin un poblashon di 19.300 habitante (2005), un área di 128,47 km² i un densidat di poblashon di 155 habitante pa kilometer kuadrá. Gran parti di e poblashon ta protestant.
PL Kyodan

**PL Kyodan** o **Iglesia di Libertat Perfekto** (パーフェクト リバティー教団, Pāfekuto Ribatī Kyōdan) ta un movementu religioso internashonal ku a desaroyá fo'i kultura zen budista di Hapon den komienso di siglo 20. Su fundadó ta Tokuharu Miki (1871–1938). Meta di PL Kyodan ta pa trese pas mundial. PL ta prediká ku "bida ta arte" i ku sernan humano a nase pa ekspresá nan propio individualidat den tur kos e hasi, asina "kreando arte real". Pa yuda mehora bida di e kreyentenan i pa superá nan privashon nan e patriarka (oshieoya-sama) i su saserdotenan ta instruí nan tokante nan problemanan i ta guia nan pa solusiona esakinan.  

## Preseptonan
PL no ta posee un buki dibino (manera un beibel), sino PL ta dispone di 21 preseptonan, kual a keda promulgá dia 29 di september 1947 dor di Tokuchika Miki. Esakinan ta forma e doktrina basiko di e movementu.

* 1. Bida ta arte 
* 2. Man's bida ta un succession di self-expressions 
* 3. Homber ta un manifestashon di Dios 
* 4. Homber suffers si e homber ta laga di ekspresá su mes 
* 5. Man's rason mes ta lost kuandu swayed desde sintimentu í emotions 
* 6. Man's rason mes ta revealed kuandu djé ego ta effaced 
* 7. Henter kosnan existí den mutual relationship na un otro 
* 8. Biba radiantly ban e solo 
* 9. Henter homber ta igual 
* 10. Strive pa krea felisidat mutuo
* 11. Tin rason fe den Dios 
* 12. Tin un kaminda (funshion) strabagante na kada "name" (existensha) 
* 13. Tin un kaminda pa homber, í tin otro pa muhenan 
* 14. Henter ta pa mundu pas 
* 15. Henter ta un spil 
* 16. Henter kosnan mehorashon í develop 
* 17. Comprehend ta ki mas essential 
* 18. Na kada momentu homber stands na e crossroads di bon í evil 
* 19. Aktua kuandu bo intuishon dictates 
* 20. Biba den un maestro unidat di mente í afèr 
* 21. Biba den maestro liberty
Nilda Pinto

**Nilda Maria Geerdink-Jesurun Pinto** (☆ 12 di desèmber 1918 na Otrobanda - † 17 di aprel 1954 na Hengelo) tabata un maestro di skol, dirigente di kor di mucha i eskritor di buki pa mucha na papiamentu ku storia i kantikanan foi e tradishon oral antiano.

## Biografia
Nilda a nase den Zaantjessteeg na Otrobanda komo di dos yu di Henriette de Windt i Samuel Jesurun Pinto. Su tata tabata di Puerto Cabello, Venezuela, kende a fayesé na mei 1918 promé ku su nasementu. E i su ruman muhé, kende tabata un aña mas grandi, a risibí un edukashon katóliko. E tabata un mucha muhé komun i koriente ku tabata gusta fiesta i sali, pero e tabata distingui su mes pa su interes den e kultura folklóriko tradishonal di su isla. Den añanan 30 di siglo 20 despues di kaba MULO, Nilda a bai Hulanda pa studia pa yufrou di skol na Bergen op Zoom. Na 1939 e ta bolbe pa Kòrsou kaminda dia 13 di òktober di e aña ei el a kuminsa traha na St. Martinus College.

Despues di e di dos Guera Mundial e ta topa Jan Geerdink, un machinista di Marina Real na Kòrsou, i na desèmber 1948 nan ta kasa na Misa Santa Ana.

E ku Jan a haña tres yui: Henriette Monte-Geerdink (1950), Henk Geerdink (1951) i Michael Geerdink (1952). Dia 20 di mart 1953 nan a muda pa Hulanda, nan a bai biba na Hengelo, Overijssel. Einan Nilda a bin na fayesé dor di komplikashonan ku su embarazo.

## Herensia kultural
Ademas di su trabou komo dosente, Pinto a usa su abilidatnan di kantamentu i kontamentu di historia pa promové konsientisashon di su mes idioma i kultura bou di hóbennan. For di aña 1943 e tabatin semanalmente un propio programa radial pa mucha na Curom na idioma Papiamentu ku kantica i storia. E tabatin su propio kor di mucha, esta *Kanariepietjes*, ku tambe por a wòrdu skucha durante e transmisionnan. Despues, huntu ku inspektor di enseñansa Jan Droog, el a presentá e programa radial *Onder de flamboyan*, un programa di kòmbersashon ku muchanan di skol den nan pubertat.

## Bibliografia
**Corsouw ta kanta* (1944)
**Nos dushi Papiamentu* (1947)
**Bam canta* (ku R. Th. Palm) (1948, buki di kantika)
**Cuentanan di [[Nanzi]]* (1952)
**Corsouw ta konta* (1954)
1967

**1967** (**MCMLXVII**) tabata un aña komun kuminsando riba un djadumingu riba kalènder gregoriano.

## A sosodé
**Yanüari**
* 26 - Na Boneiru a funda e klup di futbòl Vitesse.

**Mart**

**Aprel**

**Mei**
* 26 - Na e teritorio insular di Aruba, Boneiru i Kòrsou a tene elekshon pa nan respektivo Konseho Insular. Na Islariba esaki e keda kanselá komo kada isla tabatin solamente un lista. E Konseho Elektoral Supremo a deklará e promé sinku kandidato di kada lista komo elegí.

**Novèmber**
* 6 - Koningin Julianabrug ku tabata den konstrukshon ta kai den bahia di Santa Ana na Willemstad, Kòrsou. Diessinku persona ta pèrdè nan bida. 

## A nase
**Yanüari**

**Febrüari**
* 14 - Mark Rutte, polítiko hulandes i promé minister di Hulanda

**Mart**

**Aprel**
* 27 - Rei Willem-Alexander, monarka di Reino Hulandes

**Mei**

**Yüni**

**Yüli**
* 7 - Edison Rijna, gezaghebber di Boneiru (2014-2023)
* 12 - Luis Abinader, ekonomista i politiko dominikano

**Ougùstùs**
* 28 - Juju Rasmijn, futbolista internashonalista di Aruba

**Sèptèmber**
* 11 - Rene Violenus, polítiko di Sint Maarten.

**Oktober**

**Novèmber**
* 7 - David Guetta, DJ i produktor musikal franses

**Desèmber**

## A fayesé
**Yanüari**

**Febrüari**

**Mart**
* 11 - Dundun Ecury (79), komersiante i empresario arubano.
* 22 - Adèle Rigaud (42), feminista, aktivista i polítiko kurasoleño.

**Aprel**

**Mei**

**Yüni**

**Yüli**
* 13 - Henny "Shon A" Eman (51), politiko arubano.

**Ougùstùs**

**Sèptèmber**
* 20 - Felix Chakuto (76), lider sindikal kurasoleño.

**Oktober**

**Novèmber**

**Desèmber**
Rey Willem-Alexander

**Willem-Alexander**  (naci **Willem-Alexander Claus George Ferdinand**; 27 di april 1967 na Utrecht) ta rey di Reino Hulandes desde 30 di april 2013, ora su mama prinses Beatrix a abdica for di trono.

Willem-Alexander a nace na Utrecht, como e yiu mayor di Prinses Beatrix y diplomatico Claus van Amsberg. Na aña 1980 Willem-Alexander a bira Prins van Oranje (prins heredero), ora su mama Beatrix, a bira Reina di Reino Hulandes. Willem-Alexander despues di caba universidad, a drenta Marina Real pa sigi su estudio eynan. Na aña 2002, Willem-Alexander a casa cu Maxima Zorreguieta-Cerruti, hunto nan tin tres yiu muhe; Catharina Amalia, cu titulo di "Prinses van Oranje" (2003), Alexia (naci 2005) y Ariane (naci 2007).

Willem Alexander ta interesa den deporte y den maneho di problemanan cu awa. Prome cu Willem-Alexander a bira rey, e tawata miembro di Comite Olimpico Internacional (1998-2013), presidente di e conseho consultativo riba e tereno di manehamento di awa, y presidente pa e secretario-general di Nacionnan Uni riba e Comite di awa y sanitacion.

## Infancia y educacion
Willem-Alexander Claus George Ferdinand a nace dia 27 April 1967, na Hospitaal di Universidad di Utrecht (awor conoci como Universidad Medico di Utrecht). e ta e prome yiu di Prinses Beatrix y Prins Claus, y e nieto di Reina Juliana y Prins Bernhard. Willem-Alexander tabata e prome baby masculino cu a nace den Famia Real desde nacimiento di Prins Alexander na 1851, y e prome heredero masculino desde Prins Alexander su morto na 1884.

Desde infancia, Willem-Alexander tabata tin e titulo nan di Prins der Nederlanden, Prins van Oranje-Nassau, y Jonkheer van Amsberg. Willem-Alexander a ser bautisa como un miembro di e Misa Protestant Hulandes na anja 1967 den St. Jacobus Kerk na Den Haag.

Willem-Alexander tabata tin dos ruman menor, Prins Friso (1968-2013) y Prins Constantijn (naci na 1969). Desde su infancia e la biba hunto cu su famia na Kasteel Drakensteyn te na anja 1981, Ora e Famia Real a move pa Paleis Huis ten Bosch na Den Haag.  Willem-Alexander heredra e titulo di "Prins van Oranje" ora su bisabuela a abdica for di trono na 1980.

## Titulo
*27 april 1967 - 30 april 1980:  Su Alteza Real Prins Willem-Alexander der Nederlanden, Prins van Oranje-Nassau, Jonkheer van Amsberg
*30 april 1980 - 30 april 2013: Su Alteza Real, de Prins van Oranje
*30 april 2013 - presente: Su Mahestad E Rey.

## Famia
Rei Willem-Alexander y Reina Máxima tin tres yiu muhe.

* Prinsesa Amalia (2003)
* Prinsesa Alexia (2005)
* Prinsesa Ariane (2007)

## Mira tambe
* Cas Real di Reino Hulandes
Prinsipe Moulay Rachid

**Prinsipe Moulay Rachid ben El Hassan** (árabe: الأمير مولي رشيد) (Rabat, 20 di yüni 1970), ta miembro di e famia real marokano i ruman di e aktual rei di Maroko, Mohammed VI di Maroko. Prinsipe Moulay Rachid ta e di dos yu hòmber i e di sinku yu di Hassan II i su kasá Lalla Latifa Hammou. E tin tres ruman muhé; prinsesa Lalla Meryem, prinsesa Lalla Asma i prinsesa Lalla Hasna.

Na 2014 Prinsipe Moulay Rachid a kasa ku Oum Kalthoum Boufarès. Nan a haya un yu hòmber: Moulay Ahmed na 2016.
Francombat

**Francombat** ta un arte marsial franses ku ta similar na jiujitsu. E ta kreá na 1988 dor di Alain Basset í Dominique Dumolin. 

Ta praktiká Francombat prinsipalmente den e sur di Fransia. Tin skol di francombat, entre otro na Paris, Bordeaux, i Montpellier. 

E arte marsial aki ta basá riba strategia í riba konosemento di e kurpa humano. Instruktornan ta bisti paña korá i studiante ta bisti bèrdè. Segun na e hende kén ehercicio esaki displina, e efficacità den e lucha ta depende di tres faktor: 
* e bon físiko forma, 
* e konosemento di e teknika í di e strategia, 
* e bon kontrol di stress. 

E allenamento di e francombat ta basa riba: 
* e intenso sportivo ehercicio, 
* e adaptá istruzione di e tecnica di lucha aden e limiti di e strategia esei tin un ophetivo: e rason efficacità, 
* e allenamento pa controllare e stress, 
* e i metodi segun na e lei. 

## Link eksterno
* (fr) Unione Frances di Francombat 
* (fr) E amtenar blachi di École Spéciale di Défense Française E kontené filmi ku tecniche di francombat. 
* (fr) francombat.net 
* (fr) Francombat et sapeurs-pompiers (Francombat í vigili del fuoco). Un koroto den spmag n°957 
* (fr) Le francombat. L'art de la stratégie (Francombat. E arte di strategia) Un descrittivo koroto den francombat. 
* (fr) E klup di e francombat den Langonais 
* (fr) E skol di frances autodifesa den Gonesse 
* (fr) E klup di marziale arte den Bordeaux
1918

**1918** ta un aña komun ku a kuminsa riba un djamars riba e kalènder gregoriano. E aña aki a marka e fin di e promé Guera Mundial desde 11.00 ora riba dia 11 di novèmber i tambe di e pandemia di grip, ku a kousa morto di 50 pa 100 mion hende ront mundu.

## A sosodé
**Yanüari**
* 31 - Rusia Sovietiko ta rekonosé e independensia di Finlandia.

**Febrüari**

**Mart**

**Aprel**

**Mei**
* 27 - Georgia ta proklamá su independensia di e Repúblika Demokrátiko Federal di Transkaukasia.
* 28 - Armenia i Azerbaijan tambe ta proklamá nan independensia.

**Yüni**

**Yüli**
* 3 - Na Hulanda ta tene elekshon parlamentario, unda pa prome bes ta aplikabel e derecho di voto general pa hende homber.
 
**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**
* 15 - Gamal Abdel Nasser (†1970), presidente di Egipto

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**
* 10 - Oda Blinder (†1969), poeta kurasoleño
**Desèmber**
* 12 - Nilda Pinto (†1954), eskritor kurasoleño

## A fayese
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
1954

**1954** ta un aña komun ku a kuminsa riba un djabierna riba e kalènder gregoriano. 

## A sosodé
**Yanüari**

**Febrüari**

**Mart**
* 10 - Na Kòrsou a inougurá ofisialmente Radio Hoyer, e di dos radioemisora riba e isla i e promé pa transmití na papiamentu.
* 20 - Radio Kelkboom, e promé radioemisora komersial di Aruba, ta kuminsa transmití ofisialmente. E ta e di tres radioemisora na Antias Hulandes, despues di Curom i Radio Hoyer.

**Aprel**
* 5 - Na Kòrsou a ser fundá Stichting Monumentenzorg Curaçao.

**Mei**

**Yüni**

**Yüli**

**Ougùstùs**
* 10 - Julio Antonio Abraham ta funda na Boneiru e partido polítiko Partido Demokrátiko Boneriano (PDB).
* 26 - Parlamento di Antias Hulandes ta aproba e Statuut pa Reino Hulandes.
 
**Sèptèmber**
* 22 - Un kandela feros ta destruí nuebe negoshi na San Nicolas, Aruba.

**Òktober**
* 7 - Orkan Hazel ta pasa nort di e Islanan ABC; bientu i yobida fuerte te 250 mm ta kousa daño material na Aruba i Kòrsou.
* 11 - Na Aruba, Gezaghebber Kwartsz ta efektua e apertura di radioemisora "Voz di Aruba".

**Novèmber**
* 15 - Na tur seis isla di Antias Hulandes a tuma lugá elekshon pa Parlamento di Antias Hulandes. Partido PPA ta gana abrumador na Aruba.

**Desèmber**
* 8 - Efraïn Jonckheer ta bira ofisialmente e promé premier di Antias Hulandes.
* 15 - Reina Juliana ta firma e Statuut pa Reino Hulandes na Den Haag.
* 29 - Ta proklamá e Statuut pa Reino Hulandes.

## A nase
**Yanüari**
* 14 - Gustave Nouel, artista plástiko di Aruba.
* 29 - Mirna Louisa-Godett, polítiko kurasoleño i promé minister di Antias Hulandes. 

**Febrüari**

**Mart**

**Aprel**
* 24 - Rudy Domacassé, poeta, eskritor, traduktor, aktor i direktor di teatro boneriano.

**Mei**

**Yüni**

**Yüli**
*17 - Angela Merkel, kansier di Alemania (2005-2021).
*28 - Hugo Chávez, presidente di Venezuela

**Ougùstùs**
* 12 - François Hollande
* 20 - Ben Whiteman, polítiko i promé minister di  Kòrsou (2015-2016).
* 31 - Aleksandr Lukashenko, presidente di Belarus (1994-presente).

**Sèptèmber**

**Òktober**

**Novèmber**

**Desèmber**
* 23 - Omayra Leeflang, polítiko di Kòrsou.

## A fayesé
**Yanüari**

**Febrüari**

**Mart**

**Aprel**
* 17 - Nilda Pinto (35), eskritor kurasoleño.

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Gobernador di Aruba

E **Gobernador di Aruba** ta e representante di e hefe di estado di Reino Hulandes na Aruba, segun stipulacion den Constitucion di Aruba (*Staatsregeling van Aruba*). E posicion aki a wordo institui desde prome di januari 1986 ora Aruba a adkiri su status como pais autonomo dentro di Reino Hulandes. 

E monarka Hulandes ta nombra e gobernador pa un termino di seis aña, cu por wordo prolonga te maximalmente 12 aña. 

## Facultad y responsabilidad
Facultadnan di e Gobernador di Aruba ta subdividi den e facultadnan asigna na su persona mediante ley como organo di e Reino y como organo di e pais Aruba.

E Gobernador ta representa e gobierno di Reino. Como organo di Reino e ta cuida interes general di Reino, e ta encarga cu implementacion di leynan cu ta conta pa henter Reino (Leynan di Reino), decretonan real administrativo y tratadonan internacional y e ta eherce vigilancia riba cumplimento di esakinan. Ciudadanonan ta haña nan ta trata den e cuadro aki principalmente cu e implementacion di e Ley di Paspoort door di e gobernador (dunamento di documentonan di viahe y visa) y e implementacion di e Ley di Reino riba nacionalidad Hulandes (naturalisacion y opcion).

E gobernador ta representa tambe e Rey na Aruba y esaki ta haci'e hefe di e gobierno di Aruba. E Gobernador ta gosa di inmunidad y ta eherce su facultadnan bou e responsabilidad di e ministernan, kendenan na nan turno mester duna cuenta na Parlamento.

E Gobernador ta representa e Rey den caso di entréga di condecoracionnan real y e inauguracion di Parlamento. E ta responsabel pa e formacion di un gabinete, ta ratifica Ordenansanan di Estado y Decretonan di Estado y ta responsabel pa e nombramento, huramentacion y retiro di algun alto dignatarionan manera minister, miembronan di Ministerio Publico y e Procurador General. Tambe, como hefe di estado, e Gobernador por concede pordon total of parcial di un pena of conmuta esaki y e por duna permiso na avion y embarcacionnan militar di un potencia stranhero para drenta espacio aereo of awanan teritorial di Aruba.

## Lista di gobernador

## Lista di gobernador interino
Un òf mas gobernador interino por wordo nombra pa medio di decreto real pa reemplasa e gobernador den caso di malesa, ausensia, of despues di retiro of fayecimento. Nombra desde:
* 3 di mei 1986 – Max Croes (renombra na 1992)
* 1 di januari 2001 – Christine M. van den Berg-de Freitas
* 1 di october 2008 - Ella Tromp-Yarzagaray 
* 1 di november 2016 - Y.V. Lacle-Dirksz
* 1 di december 2021 - Augustin Vrolijk

## Mira tambe
* Gobernador
* Gobernador di Antias Hulandes (1634-1954)
* Gobernador di Antias Hulandes (1954-2010)
* Gobernador di Sint Maarten
* Gobernador di Kòrsou

## Link externo
* Wepsite oficial - Gouverneur van Aruba
John Baselmans

**John Baselmans** (☆ 20 di mei 1954 na Aalst, (Noord-Brabant)) ta un artista hulandes, eskritor, eskultor, diseñador gráfiko i ilustrador.

## Bida
Tempu ku John Baselmans tabatin tres aña el a kuminsá pinta. Su tata a siñ’é taya den palu, traha ku klei, fèrf i otro tèknikanan, ku semper el a keda apliká.
El a studia na “Grafische school en Vrije Kunstacademie” na Eindhoven, Hulanda i a sigui kurso di “Airbrush" i "Architectural rendering” na Merka.

For di aña 1982 Baselmans ta bibá na Kòrsou i for di aña 1984 e ta diseñá stampia pa Servisio Postal di Antias Hulandes i ta kooperá komo ilustrador pa varios buki di skol.
Pa su pinturanan ku pèn e ta usa un kombinashon di enk pa pèn i tinta China, pòtlot di kolò huntu ku kreit pastel moli. E tèknika aki ta úniko rònd mundu. Baselmans a tene vários eksposishon na vários pais; ademas el a publiká vários buki elektròniko ( E-Books).

## Eksposishon
Un selekshon di eksposishon di obra di John Baselmans.
*1972 pinturanan i obra di klei
* 1972 Abbenhuis - Eindhoven, Hulanda
* 1973 Kabbendans - Eindhoven, Hulanda
* 1974 Kabbendans - Eindhoven, Hulanda
*1977 Unilever  - Duiven, Hulanda
*1980 Huis in 't Park - Eindhoven, Hulanda
*1981 Piazza center  - Eindhoven, Hulanda
*1981 Stadhuis zaal - Eindhoven, Hulanda
*1981 Stadhuis - Gouda, Hulanda
*1981 De Tempel - Kòrsou, Antias Hulandes
* 1982 Centro Bolivar y Bello - Kòrsou, Antias Hulandes
*1983 Taverne - Kòrsou, Antias Hulandes
* 1983 Assencion - Kòrsou, Antias Hulandes
* 1984 Museo di Kòrsou - Kòrsou, Antias Hulandes
* 1984 Sentro Pro Arte - Kòrsou, Antias Hulandes
* 1985 Museo di Kòrsou - Kòrsou, Antias Hulandes
*1986 Zeelandia - Kòrsou, Antias Hulandes
*1988 Seaquarium - Kòrsou, Antias Hulandes
*1989 Gallery ABN - Aruba 
* 1989 Gallery Artishock - Aruba 
*1990 Graphic Art Gallery - Kòrsou, Antias Hulandes
*2003 Villa Maria - Kòrsou, Antias Hulandes 
* 2004 Gallery 86 - Kòrsou, Antias Hulandes

## Emishon di stampia
Baselmans a diseñá mas di 200 stampia pa Servisio Postal di Antias Hulandes.
Stampia pa Partinan di Reino Hulandes i di Ultramar. Nrs. FDC Se:

## Link eksterno
* John Baselmans
Wesley Sneijder

**Wesley Sneijder** (n. 9 di yüni 1984 na Utrecht) ta un èks-futbolista profeshonal hulandes ku tabata hunga pa Inter Milan.
Real Madrid

**Real Madrid Club de Fútbol** ta e club mas grandi di futbol di Madrid, (Spaña). E club a wordo lanta dia 6 di maart 1902 cu e nomber "Sociedad Madrid FC"; conoci den bida diario como "Real Madrid". E club a keda proclama pa FIFA como e mihor club di futbòl di siglo binti..

## (Ex-)[[futbol]]ista di Real Madrid
*  - Casillas
*  - Xabi Alonso
*  - Hinguaín
*  - Pepe
*  - Ricardo Carvalho
*  - Cristiano Ronaldo 
*  - Ronaldo
*  - Roberto Carlos
*  - Zinédine Zidane
*  Inglatera - David Beckham
*  - Luís Figo
*  - Clarence Seedorf 
*  - Robinho 
*  - Cicinho
*  - Ruud van Nistelrooy
*  - Royston Drenthe
*  - Raúl
*  - Ze Roberto
*  - Wesley Sneijder
*  - Fabio Canavarro
*  - Kaká
*  - Özil
AFC Ajax

**AFC AJAX** (oficialmente **Amsterdamsche Football Club AJAX**) ta e club di futbol di Amsterdam (Hulanda).

## (Ex-)[[futbol]]ista di AJAX
*  - John Heitinga
*  - Hedwiges Maduro 
*  - Edgar Davids
*  - Johan Cruijf 
*  - Dennis Bergkamp
*  - Marco van Basten
2007

**2007** ta un aña komun ku a kuminsá riba un djadumingu di e kalènder gregoriano. 

## A sosodé
**Yanüari**

**Febrüari**

**Mart**
* 6 - E idioma Papiamentu ta bira idioma ofisial banda di hulandes i ingles na Kòrsou i Boneiru.
* 28 - A funda 24ora, e promé portal digital di notisia na Aruba. 

**Aprel**

**Mei**

**Yüni**

**Yüli**

**Ougùstùs**
* 19 - Orkàn Dean ta pasa den Laman Karibe i ta kousa morto di algun persona
* 15 - Teremoto ta kousa morto di 510 persona na Peru

**Sèptèmber**

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**
* 10 - Prinsesa Ariane
**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**
* 30 - Mundo Kemp (83), futbolista internashonalista i atleta olímpiko arubano.

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**
* 28 - Boeli van Leeuwen (85), eskritor antiano.

**Desèmber**
2005

**2005**  ta un aña komun ku a kuminsá riba un djadumingu di e kalènder gregoriano. Bièrnèsantu ta kai riba 25 di mart i Pasku Grandi riba 27 i 28 di mart.

## A sosodé
**Yanüari**

**Febrüari**

**Mart**

**Aprel**
* 8 - Na Kòrsou a tene e di dos referèndum tokante e futuro structura estatal di Antias Hulandes. Tambe na Sint Eustatius a tene un referèndum.

**Mei**
* 30 - Natalee Holloway, un studiante merikano, ta disparse den oranan di anochi na Aruba.

**Yüni**

**Yüli**

**Ougùstùs**
 
**Sèptèmber**
* 23 - Na Aruba a tene elekshon pa Parlamento di Aruba.

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**
* 26 - Prinsesa Alexia

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**
* 17 - Ronchi Isa (87), polítiko kurasoleño i promé minister di Antias Hulandes.

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Prinsesa Ariane

**Ariane Wilhelmina Máxima Ines** (☆ 10 di aprel 2007 na Den Haag) ta e di tres yiu muhe di Rey Willem-Alexander y Reina Máxima. E ta hiba e titulo di Prinsesa di Hulanda y Prinsesa di Oranje-Nassau y ta miembro di Cas Real di Hulanda.

Prinsesa Ariane tin dos ruman muhe: Prinsesa Amalia (7 di desèmber 2003) i Prinsesa Alexia (26 di yüni 2005)

## Mira tambe
* Cas Real di Reino Hulandes
Koningin Julianabrug

**Koningin Julianabrug** ta un brùg di 56,4 meter di altura. E ta pasa riba e bahia di Santa Ana na Willemstad, kapital di Kòrsou i ta konektá Punda i Otrobanda ku otro. E brùg a habri dia 2 di mart 1974 pa tráfiko i ta wòrdu ofisialmente inougurá pa gezaghebber Kibbelaar dia 30 di aprel 1974. 

## Historia
E brùg a wòrdu trahá pa konektá e 2 bandanan di siudat na otro, asina tráfiko bayendo di parti ost pa parti wèst i kontrali no mester pasa rònt di bahia di Schottegat. Esaki mester a sosodé ora e brùg di ponton, Koningin Emmabrug, pèrdè funshon di brùg di tráfiko.

Diferente plannan pa un brug permanente òf asta un túnel bou di e bahia di Ana, a ser traha entre 1946 i 1961. E diseño di 1961 finalmente a keda aprobá. E fundeshi di e edifisio a kuminsá na 1962. Na 1964, e 50 sekshon di stal a wòrdu konstruí na Hulanda i a wòrdu mandá na Kòrsou. Despues di a konstruí e pilarnan di beton, a kuminsá ku e montahe di e sekshonnan di stal na 1966.

### Kaida di brùg
Riba djaluna 6 di novèmber 1967 a sosodé algu ku a marka historia di Kòrsou. Riba e dia aki e brùg ku tabata den konstrukshon a kai. Esei a bai huntu ku un zonido hopi fuerte  ku por a tendé den e barionan den bisendario i mas leu. Durante di  konstrukshon di e pida na e parti di Punda, e brùg a kita for di kaminda e tabata pegá na tera i a kai den bahia di Santa Ana. Un parti di e brùg a keda riba tera i e otro parti  a kai den e bahia. Na e momentu di e tragedia akí ,15 trahadó ku a bira viktima tabata trahando riba e brùg.

A kuminsá ku un reskate pa por a buska e viktimanan. Riba e mesun dia a logra saka 9 kurpa, i dia 10 di novèmber e otro 6.  Seis  otro trahadó ku tabata na tera a logra skapa di e tragedia.

Kiko ta e kausa di e kaida di brùg no ta konosí, pero tin yen di spekulashon. Un di e teorianan ta ku e fundeshi tabata dèbil dor di e àwaseru ku a kai. Un otro teoria ta bisa ku lo tabatin un defisiensia den ankermentu di e brùg. Tambe tin hendenan den bisendario ku ta bisa ku nan tabata tende zonido di heru ku tabata keña den anochi. A tuma muestra di e heru di e brùg pa manda Hulanda. Te ku awe nan no a tende nada mas.

Despues a kuminsá pensa un plan pa rekonstruí e brùg. Esaki a tuma lugá na aña 1969. E biaha aki a kuminsá na tur dos banda, tantu Punda komo Otrobanda pa topa otro meimei riba bahia di Santa Ana. Gobièrnu hulandes i esun di  Antia  a finansia e proyekto. Na aña 1971 a finalisá e trabou. Dia 2 di mart 1974 a habri e brùg pa tráfiko di motor por pasa riba dje.

### Monumento
Promé ku subi Koningin Julianabrùg via "Don Romulo Bethancourt Bulevar" ku ta keda na parti wèst, por mira e monumento ku a konstruí na memoria di tur e trahadónan ku a pèrdè nan bida laborando riba e brùg.

E monumento akí ta un diseño di e arkitekto Alberto Badaracco (1930-1999). E desvelo di e monumento aki a tuma lugá 6 di novèmber 1974 den presensia di  famia di e víktimanan, dignitario i otro sobrebibientenan.

## Mira tambe
* Koningin Emmabrug

## Link eksterno
* Queen Juliana Bridge Information
Koningin Emmabrug

**Koningin Emmabrug** (tambe konosí komo *Swinging Old Lady* òf *Pontjesbrug* i na papiamentu komo *Brùg di Ponton, Brùg di Punda* òf simplemente *Brùg*) ta un brùg di ponton úniko ku desde 8 di mei 1888 ta konektá e dos partinan di Willemstad, Punda i Otrobanda, ku otro. E brùg ta drif riba 16 ponton.  E brùg ta habri pa tráfiko marítimo na momentu ku un boto òf bapor mester drenta òf sali haf. Pa dia 15.000 peaton ta hasi uso di e brug akí. E brùg ta nombrá na Reina Emma. For di 1975, pa tráfiko terestre, brùg ta habri solamente pa peaton. Despues di e dia ei outo mester a hasi uso di Koningin Julianabrug òf kore rònt di Schottegat pa move di Punda bai Otrobanda i vise versa.

## Historia
A traha Emmabrug na aña 1888 i e tabata e promé brùg flotante den Bahia di Santa Ana. Inisialmente e brùg, ku konsul merikano Leonard Burlington Smith a laga konstruí, tabata un empresa privá.  Na 1930 gobièrnu ta tuma esaki over i desde 1934 ta abolí e derechi di kobra. A renov'é kompletamente na 1939. Entre 2005 i 2006 a bolbe renová e brùg. E pontonnan ta úniko kos ku a keda original na e brùg nobo. E brùg a haña un apariensia nobo. Entre otro a kita e aseranan pa peatonnan por kana mas fásil riba e brùg.
Prinsesa Amalia

**Catharina-Amalia Beatrix Carmen Victoria** (Den Haag, 7 di desèmber 2003), ta karga desde 30 di aprel 2013 e titulo di *Prinses van Oranje* door di asenshon di su tata Willem-Alexander di Hulanda komo monarka di Reino Hulandes. Desde e fecha ei e ta  heredero di trono. Catherina-Amalia ta yu muhé mayó di Rei Willem-Alexander y Máxima Zorreguieta.

Di 27 di yanuari te 9 di februari 2023 e ta hasi su promé bishita pa sera konosí ku tur seis isla di e parti karibense di Reino, akompaná pa su mayornan.

Prinsesa Catharina-Amalia tin dos ruman muhé: Prinsesa Alexia (26 di yüni 2005) i Prinsesa Ariane (10 di aprel 2007).

## Mira tambe
* Cas Real di Reino Hulandes
Prinsesa Alexia

**Alexia Juliana Marcela Laurentien** (Den Haag, 26 di yüni 2005), Prinsesa di Hulanda, Prinsesa di Oranje-Nassau, ta e di dos yui muhe di Rei Willem-Alexander i Máxima Zorreguieta.

Prinsesa Alexia tin dos ruman muhe: Prinsesa Amalia (7 di desèmber 2003) i Prinsesa Ariane (26 di yüni 2005).

## Mira tambe
* Cas Real di Reino Hulandes
Reina Máxima

**Máxima Zorreguieta** (Buenos Aires, Argentina, 17 Mei 1971), ta esposa di Rei Willem-Alexander di Reino Hulandes.

## Famia
Reina Máxima i Rei Willem-Alexander tin tres yui muhe.

* Prinsesa Amalia (2003)
* Prinsesa Alexia (2005)
* Prinsesa Ariane (2007)
Euro

**Euro** (simbolo **€**) ta e moneda ku ta wòrdu usa komo moneda di pago ofisial na 20 di e 27 estado-miembro di Union Oropeo. E grupo di estado aki ta konosí komo "Zona di Euro". E kódigo ofisial di Euro ta **EUR**.

Euro a wordu introdusi 1 di yanüari 2002.

E siguiente paisnan den Oropa ta usa Euro:
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Imagen

 Euro logo plus character.png|Logo di Euro
 Euro accession Eurozone as single entity.svg|E zona di euro (blou) den Union Oropeo (2014)
 Euro coins and banknotes.jpg|Moneda i papel di plaka


## Link eksterno
*